Folklenda Salas
Folklenda Salas (angļu: Falkland Islands), sauktas arī par Malvinu salām (spāņu: Islas Malvinas), ir Apvienotās Karalistes kolonija Atlantijas okeāna dienvidrietumos, uz kuru pretendē arī Argentīna. Arhipelāgs atrodas 483 km attālumā no Dienvidamerikas piekrastes. Sastāv no divām lielām salām (Rietumu un Austrumu) un aptuveni 200 mazākām saliņām un klintīm. 2013. gada 10.—13. maijā Folklenda Salu iedzīvotāji referendumā nobalsoja par palikšanu Apvienotās Karalistes aizjūras teritorijas statusā.